**Kviečiame dalyvauti**

**Dvigubos ekspozicijos fotografijų konkurse**

**,,Pasaulis ir mes”**

Konkursas yra Globalaus švietimo savaitės dalis.

**Globalaus švietimo savaitės tikslas** – skatinti Europos pedagogus ir besimokančiuosius skirti daugiau dėmesio globalaus pilietiškumo ugdymui(si). Šis tikslas tiesiogiai susijęs su Jungtinių tautų Darnaus vystymosi darbotvarkės ketvirtuoju tikslu „užtikrinti visaapimantį ir lygiavertį kokybišką švietimą ir skatinti visą gyvenimą trunkantį mokymąsi“. Globaliojo švietimo savaitė kviečia pažinti įvairovę ir, atsižvelgiant į šiandieninius globalaus pilietiškumo ir atsakomybės iššūkius, spręsti nelygybės klausimus tiek vietiniu, tiek globaliu lygiu.

**Dvigubos ekspozicijos fotografijų konkursas „Pasaulis ir mes“** -tai portretinės ir mus supančios aplinkos fotografijos konkursas panaudojant dvigubos ekspozicijos efektą, kuriuo siekiama ugdyti moksleivių atidumą mus supančiai aplinkai, padėti atrasti savo vietą joje.

Daugiau apie dvigubos ekspozicijos fotografijų techniką: https://blog.spoongraphics.co.uk/tutorials/how-to-create-a-double-exposure-effect-in-photoshop

**Dalyvavimo sąlygos:**

1. Pateikiamos nuotraukos turi atitikti šiuos kokybės reikalavimus:

rezoliucija – ne mažesnė nei 300 dpi.

Dydis –ne mažesnis nei 3 Mb.

2. Nuotraukas siųskite el. paštu Jolanta.Markeviciene@lvjc.lt **iki 2018 m. lapkričio 26 dienos.**

Laiške nurodykite: autoriaus vardą ir pavardę, amžių, miestą, ugdymo įstaigą, jei dirbote kartu su mokytoju –jo/jos vardą ir pavardę, el. pašto adresą, telefono numerį bei nuotraukos pavadinimą.

3. Autorius konkursui gali pateikti ne daugiau kaip 1 darbą: 1 fotografiją, 1 diptiką, 1 triptiką.

4. Nuotraukos autorius pagal galiojančius teisės aktus atsako už autorinių teisių pažeidimus. Pateikdamas nuotrauką konkursui, jis patvirtina, kad yra jos autorius, kad turi jame vaizduojamų asmenų sutikimą jų atvaizdą naudoti plakate.

5. Konkursui pateiktos fotografijos konkurso metu gali būti publikuojami socialiniuose tinkluose, LVJC internetiniame tinklapyje [www.lvjc.lt](http://www.lvjc.lt) bei kituose Globalaus švietimo savaitės veiklas pristatančiuose tinklapiuose ar erdvėse.

6. Darbai bus eksponuojami Lietuvos vaikų ir jaunimo centre lapkričio 29 –gruodžio 7 dienomis. Parodos atidarymas ir konkurso laimėtojų apdovanojimas vyks 2018 m. lapkričio 30 d.

**Apdovanojimai:**

7. Iš visų konkursui atsiųstų nuotraukų Komisija išrinks tris darbus, kurių autoriams bus skiriamos I–III vietos.

8. Komisija pasilieka teisę nugalėtoju ar II, III vietos laimėtoju skelbti keletą konkurso dalyvių.

9. Komisija pasilieka teisę skirti papildomus apdovanojimus už tam tikrus kriterijus.

10. Į parodą atrinktų darbų autoriai bus skelbiami laureatais.

**KONKURSO LAUREATŲ APDOVANOJIMAS**

11. Konkurso nugalėtojai bus skelbiami 2018 m. lapkričio 28 d.

12. Visi dalyviai, kurių darbai bus atrinkti parodai, apdovanojami laureatų diplomais. I–III vietų nugalėtojai apdovanojami diplomais ir prizais.

**BAIGIAMOSIOS NUOSTATOS**

13. Projekto organizatoriai pasilieka teisę darbus (jų fragmentus) neatlygintinai atgaminti, spausdinti, demonstruoti, viešai skelbti ir platinti nurodant darbų autorius. Autorių sutikimu su šiomis sąlygomis laikomas darbų atsiuntimas į projektą.

14. Visi duomenys bus naudojami tik organizatorių reikmėms ir projekto metu ar pasibaigus projektui jo viešinimui ir pristatymui.

15. Fotografijų atsiuntimas konkursui laikomas autoriaus ir Lietuvos vaikų ir jaunimo centro susitarimu dėl šiuose nuostatuose išdėstytų reikalavimų laikymosi.